**CONTRACT DE PRESTARE DE SERVICII**

**Nr. \_\_\_\_\_\_/2016**

# CAP.1 PĂRŢILE CONTRACTANTE

**SOCIETATEA ELECTROCENTRALE BUCUREŞTI SA**, cu sediul în Bucureşti, Splaiul Independenţei nr. 227, sector 6, înregistrată la registrul Comerţului cu nr. J40/1696/2003, cod fiscal RO 15189596, cod poştal 060041, telefon 021 275 1103, fax 021 275 1405, cod IBAN nr. RO47 CECE B300 01RO N206 3818 deschis la CEC BANK SA-SMB, legal reprezentată de dl. Marcel Octavian NICOLAESCU, Director General, în calitate de **ACHIZITOR** (BENEFICIAR) şi

Societatea \_\_\_\_\_\_\_\_\_\_\_\_\_\_\_\_\_\_\_\_\_\_cu sediul în localitatea \_\_\_\_\_\_\_\_\_\_\_\_\_\_, judeţul/sectorul \_\_\_\_\_, strada \_\_\_\_\_\_\_\_\_\_\_\_\_\_\_\_\_\_\_\_\_, nr.\_\_\_\_\_\_cod poştal \_\_\_\_\_\_\_, telefon \_\_\_\_\_\_\_\_\_\_, fax \_\_\_\_\_\_\_\_\_\_\_\_, având cod IBAN \_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la Banca \_\_\_\_\_\_\_\_\_\_\_\_\_\_\_\_\_\_, înregistrată la Registrul Comerţului cu nr.\_\_\_\_\_\_\_\_\_\_\_\_\_\_ cod unic de înregistrare \_\_\_\_\_\_\_\_\_\_\_\_\_\_\_\_ reprezentată prin domnul/doamna \_\_\_\_\_\_\_\_\_\_\_\_\_\_\_\_\_\_\_ Director şi domnul/doamna \_\_\_\_\_\_\_\_\_\_\_\_\_\_\_ Director Economic, în calitate de **PRESTATOR**.

# CAP.2. DEFINIŢII

2.1. În prezentul contract următorii termeni vor fi interpretaţi astfel:

1. **contract** – actul juridic care reprezintă acordul de voinţă al celor două părţi, încheiat între o autoritate contractantă în calitate de „achizitor” şi un prestator de servicii în calitate de „prestator”;
2. **achizitor şi prestator** – părţile contractante, aşa cum sunt acestea denumite în prezentul contract;
3. **preţul contractului** – preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** – activităţile a căror prestare fac obiectul contractelor;
5. **forţă majoră** – un eveniment mai presus de controlul părţilor, care nu se datorează greşelii sau vinei acestora, care nu putea fi prezăvut la momentul încheierii contractului şi care face imposibilă executarea şi, respectiv, îndeplinirea contractului, cum ar fi: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerată forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executrarea obligaţiilor uneia din părţi;
6. **zi** – zi calendaristică; an – 365 zile.

**CAP.3. OBIECTUL CONTRACTULUI**

3.1.Obiectul contractului constă în: ***Servicii de consultanţă şi asistenţă operaţională în domeniul securităţii (protecţia informaţiilor clasificate), inclusiv elaborarea Planurilor de securitate (PSO) aferente infrastructurilor critice CTE Bucuresti Sud, CTE Grozavesti, CTE Progresu si CTE Bucuresti Vest .***

Prestatorul are obligatia sa indeplineasca toate cerintele caietului de sarcini, respectand termenele convenite prin contract si cele impuse de reglementarile legale in domeniul securitatii, opozabile Societatii Electrocentrale Bucuresti. Pe intreaga durata a contractului, Prestatorul va indeplini atributiile structurii de securitate la nivelul Societatii Electrocentrale Bucuresti si va gestiona documentele clasificate.

3.2.Scopul contractului îl reprezinta organizarea si functionarea componentelor structurii de securitate ale societatii in conditiile prevazute de legislatia specifică (Legea nr. 182/2002, HG nr. 585, 353 şi 781/2002 şi Legea nr.16/1996) si avizarea de catre Ministerul Energiei a Planurilor de securitate (PSO).

**CAP.4. PRETULCONTRACTULUI**

4.1. Preţul contractului pentru serviciile menţionate la art. 3.1, fara TVA, este de \_\_\_\_\_\_\_ lei (in cifre), (\_\_\_\_\_\_\_\_\_in litere\_\_\_\_\_\_\_\_\_\_\_\_\_\_\_\_\_\_\_\_\_\_\_\_). Preţul unitar, platibil lunar in baza rapoartelor de activitate prezentate de catre prestator, este de \_\_\_\_\_\_\_\_\_\_ lei (in cifre), (\_\_\_\_\_\_\_\_\_in litere\_\_\_\_\_\_\_\_\_\_\_\_\_\_\_\_\_\_\_\_\_\_\_\_) .

Cota TVA la data emiterii facturii se aplică asupra bazei de impozitare.

4.2. Preţul unitar al serviciilor este ferm, nemodificabil pe toată durata de derulare a contractului.

4.3. Pe durata valabilitatii contractului, prestatorul are obligaţia să asigure beneficiarului, fara costuri suplimentare, remedierea oricăror posibile probleme/observaţii/obiecţiuni formulate de catre Ministerul Energiei sau de catre organele de control reglementate, referitor la oricare dintre documentele intocmite in baza prezentului contract, inclusiv Planurile de securitate (PSO).

# CAP.5. DURATA CONTRACTULUI ; TERMENE

5.1. Durata contractului de prestări de servicii este până la data de **31.12.2016**.

5.2. In prima zi lucratoare dupa finalizarea fiecarei luni de valabilitate a contractului, prestatorul va prezenta beneficiarului un raport de activitate in care va detalia activitatile prestate in luna respectiva si care va sta la baza decontarii facturilor.

5.3. Termenul contractual pentru elaborarea si predarea la beneficiar a ***Planurilor de securitate (PSO) aferente infrastructurilor critice CTE Bucuresti Sud, CTE Grozavesti, CTE Progresu si CTE Bucuresti Vest*** este **25.07.2016*.***

5.4.Planurile de securitate (PSO)vor fi predate în \_\_\_ exemplare, pentru fiecare centrala în parte, atat pe suport de hârtie cât şi electronic.

5.5. Orice decalare a termenului de prestare, solicitată de către beneficiar sau de către prestator, se face pe baza unui act adiţional la contract.

# CAP.6. DOCUMENTELE CONTRACTULUI ŞI PROCEDURA DE ATRIBUIRE

6.1. Documentele prezentului contract sunt:

* contractul propriu-zis;
* oferta tehnico-economică a prestatorului;
* anexele menţionate în textul contractului;
* eventualele acte adiţionale la contract;

- orice alte anexe menţionate în contract şi în actele adiţionale.

6.2. În caz de ambiguităţi sau discrepanţe între documentele contractului, ordinea de decădere va fi:

* formularul de contract
* actele adiţionale la contract
* oferta prezentată de prestatorul de servicii;

Dacă şi în acest caz vor mai rămâne ambiguităţi sau discrepanţe între documentele menţionate mai sus, beneficiarul va emite instrucţiuni în acest sens pentru prestator. Aceste instrucţiuni nu vor trebui să se abată de la prevederile de fond ale legislaţiei în vigoare care a stat la baza contractului şi a prevederilor acestuia.

6.3. Beneficiarul a atribuit prezentul contract prestatorului, la data de \_\_\_\_\_\_\_\_\_\_\_\_ pe bază de cumpărare directă.

# CAP. 7. CARACTERUL CONFIDENŢIAL AL CONTRACTULUI

7.1. A – O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

B – Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

7.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

a) informaţia era cunoscută părţii contractante înainte ca ea să fi fost primită de la cealaltă parte contractantă, sau

b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire, sau

c) partea contractantă a fost obligată în mod legal să dezvăluie informaţia.

# CAP.8. OBLIGAŢIILE PRESTATORULUI

8.1. Prestatorul îşi va desfăşura activitatea la sediul Societatii ELECTROCENTRALE BUCUREŞTI SA.

8.2. Prestatorul are obligaţia să presteze serviciile care fac obiectul contractului în cantitatea şi calitatea prevăzute în ofertă şi în contract, conform cerinţelor din caietul de sarcini şi ale legislaţiei în vigoare, cu profesionalism şi promptitudine.

In prima zi lucratoare dupa finalizarea fiecarei luni de valabilitate a contractului, prestatorul are obligaţia de a emite următoarele documente/rapoarte:

- Raport de activitate;

- Proces verbal de receptie a serviciilor prestate.

8.3. Prestatorul are obligaţia să respecte instrucţiunile şi dispoziţiile date de achizitor în ceea ce priveşte realizarea prestaţiei.

8.4. Prestatorul are obligaţia să predea lucrările convenite la timp şi în bune condiţii.

8.5. Prestatorul are obligaţia să respecte legislaţia referitoare la protecţia informaţiilor clasificate.

8.6. Prestatorul are obligaţia să-şi asigure, prin forţe proprii, echipamentul şi materialele de protecţia muncii şi sanitar-igienice.

8.7. Prestatorul are obligaţia să respecte normele de protecţia muncii specifice lucrului.

8.8. Prestatorul are obligaţia de a începe prestarea serviciilor în timpul cel mai scurt posibil după semnarea contractului şi punerea la dispozitia sa de către beneficiar a documentelor necesare, daca este cazul.

8.9. Serviciile prestate în baza contractului trebuie finalizate în termenul contractual.

# CAP.9. OBLIGAŢIILE BENEFICIARULUI

9.1 Achizitorul are obligaţia să creeze prestatorului condiţii corespunzătoare desfăşurării activităţii pentru îndeplinirea obiectului de activitate al prezentului contract.

9.2 Achizitorul are obligaţia de a efectua plata facturilor emise de către prestator, şi acceptate la plată de către achizitor.

9.3 Achizitorul are obligaţia să informeze prestatorul asupra condiţiilor de muncă şi asupra elementelor care privesc desfăşurarea relaţiilor de muncă.

9.4 Achizitorul are obligaţia să efectueze demersurile necesare la organele abilitate, pentru a asigura accesul la informaţii clasificate conform legislaţiei în vigoare.

# CAP.10. CONDIŢII DE PLATĂ

10.1. Operaţiunile financiar-bancare dintre prestator şi beneficiar se vor efectua prin băncile şi conturile menţionate la capitolul 1.

10.2. Orice modificare a numărului de cont bancar sau a altor elemente ce ar influenţa efectuarea operaţiilor financiar-bancare între părţi va face obiectul unui act adiţional la contract. Actul adiţional se va întocmi de către partea care a solicitat efectuarea modificării.

10.3. Decontarea serviciilor prestate se face de catre beneficiar, pe baza urmatoarelor documente :

- Factura emisa de prestator;

- Raport de activitate lunara;

- Proces verbal lunar de receptie a serviciilor semnat de ambele parti contractante.

Facturile emise de prestator se vor depune la sediul ELECTROCENTRALE BUCURESTI S.A. – registratură.

10.4. Facturile vor fi plătite prin ordin de plata, termenul de scadenţă fiind de 60 de zile calendaristice de la data înregistrării facturii si documentelor justificative la sediul beneficiarului. În cazul neîndeplinirii în termenul de scadenţa a obligaţiei de plată, prestatorul este îndreptăţit să pretindă penalităţile prevăzute la cap.12.

10.5. Beneficiarul nu se angajează sub nici o formă la efectuarea de plăţi în avans.

10.6. Serviciile prestate de prestator în afara celor prevăzute în contract şi în acte adiţionale nu vor fi plătite prestatorului; aceeaşi clauză se aplică şi pentru serviciile efectuate care nu respectă prevederile contractului.

**CAP.11. RECEPŢIE ŞI VERIFICĂRI**

11.1 Achizitorul are dreptul de a verifica modul de prestare a serviciilor.

11.2 Verificările vor fi efectuate în conformitate cu prevederile prezentului contract, achizitorul având obligaţia de a notifica prestatorului identitatea reprezentanţilor săi împuterniciţi pentru acest scop.

11.3 Recepţia lunară de prestare a serviciilor se efectuează pe baza raportului lunar de activitate emis de prestator – model Anexa 1 la prezentul contract.

11.4 Plata prestatorului se va face numai după semnarea procesului verbal de receptie a serviciilor prestate de către reprezentantii fiecărei părţi, prin care se certifică efectuarea serviciilor solicitate şi conformitatea lor cu cerintele contractuale.

# CAP.12. PENALITATI, DAUNE INTERESE

12.1. În cazul în care, din vina sa exclusivă, furnizorul nu reuşeşte să îşi îndeplinească obligaţiile asumate, atunci achizitorul are dreptul de a deduce penalităţi egale cu dobânda de întârziere pentru neachitarea la termenul de scadenţă a obligaţiilor fiscale, raportate la valoarea contractului, pentru fiecare zi de întârziere. Penalitatile se limiteaza la valoarea contractului.

12.2. În cazul în care beneficiarul nu onorează facturile in termenul scadent prevăzut la articolul 10.4. din contract, atunci este de drept in întârziere şi va plati penalităţi egale cu dobânda de întârziere pentru neachitarea la termenul de scadenţă a obligaţiilor fiscale, raportate la valoarea neonorata la plata a facturii fara TVA. Respectivele penalităţi nu pot depăşi valoarea neonorata la plată a facturii.

12.3. Furnizorul este pus de drept în întârziere prin expirarea termenului contractual, fără notificare şi fără nici o altă procedură prealabilă.

12.4. Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul de drept reziliat cu notificare prealabila şi de a pretinde plata de daune-interese.

12.5. Dacă valoarea penalităţilor nu acoperă prejudiciile produse partilor contractante prin nerespectarea clauzelor care au dus la plata acestor penalităţi, părţile contractante pot percepe partenerului de contract daune - interese, conform reglementărilor legale în vigoare, până la acoperirea prejudiciului produs, la valori demonstrabile cu documente.

12.6. În cazul în care plăţile nu pot fi efectuate din cauza unor situaţii neprevăzute în legătură cu alocarea bugetară şi/sau contul bancar, achizitorul nu datorează majorări sau daune-interese prestatorului.

**13. AMENDAMENTE**

13.1 Părţile contractante au dreptul, pe durata îndeplinirii contractului, de a conveni modificarea şi/sau completarea cauzelor contractuale, prin act adiţional, în conformitate cu prevederile legale în vigoare.

**14. CESIUNEA**

14.1 Cesionarea contractului sau a unor părţi din aceasta este interzisă.

# CAP. 15. REZILIEREA CONTRACTULUI

15.1 În cazul nerespectării obligaţiilor asumate prin prezentul contract de către una din părţile contractante, partea lezată va considera contractul reziliat/rezolvit de plin drept cu notificare prealabilă şi va avea dreptul de a pretinde plata de daune-interese.

15.2 Contractul este desfiinţat de drept, fără a mai fi necesară punerea în întârziere sau altă procedură prealabilă, de către beneficiar, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât, îndeplinirea contractului respectiv ar fi contrară interesului public; în acest caz prestatorul are dreptul de a pretinde numai plata corespunzătoare pentru partea din contract îndeplinită până la data desfiinţării de drept a contractului.

15.3 Contractul se reziliază în toate cazurile de forţă majoră definite la Cap.16.

15.4. Contractul poate fi reziliat prin acordul părţilor, fără plata vreunei despăgubiri, numai prin încheierea unui act adiţional la contract.

**CAP. 16. FORŢĂ MAJORĂ**

16.1 Forţa majoră este constatată de o autoritate competentă.

16.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

16.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

16.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

16.5 Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretinde celeilalte daune-interese.

**17. SOLUŢIONAREA LITIGIILOR**

17.1 Eventualele litigii ivite între părţi, în cadrul sau în legătură cu îndeplinirea contractului, vor fi soluţionate pe cale amiabilă.

17.2 Dacă, după 15 zile de la începerea negocierilor, părţile nu reuşesc să rezolve în mod amiabil divergenţele, fiecare poate solicita ca disputa să se soluţioneze de către instanţele judecătoreşti din România.

**18. LIMBA CARE GUVERNEAZĂ CONTRACTUL**

18.1.Limba care guvernează contractul este limba română.

**19. COMUNICĂRI**

19.1 Orice comunicare între părţi, referitoare la îndeplinirea prezentului contract, trebuie să fie transmisă în scris şi înregistrată atât în momentul transmiterii cât şi în momentul primirii.

19.2 Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**20. LEGEA APLICABILĂ CONTRACTULUI**

20.1 Contractul va fi interpretat conform legilor din România.

Prezentul contract s-a încheiat în două exemplare originale, câte unul pentru fiecare parte contractantă.

**ACHIZITOR, PRESTATOR,**

Societatea. Electrocentrale Bucureşti S.A Director General, Director,

Marcel Octavian NICOLAESCU

Director Economic,

Director Financiar-Comercial,

Marcel VÎLCĂ

Viza CFP

Director Direcţie Control şi Securitate

Radu Septimiu POPA

Director Juridic si Achiziţii

Flavius CLADOVEANU

Serviciul Juridic,

Mihai VOLF

Serviciul Contracte,

Ioana UNTILĂ

Birou Contracte

Roxana KEDEI

Anexa 1 la contractul nr.\_\_\_\_\_\_\_\_\_\_\_

APROBAT

DIRECTOR GENERAL

Marcel Octavian Nicolaescu

**RAPORT DE ACTIVITATE**

**desfăşurată de către**

**\_\_\_\_\_\_\_\_\_\_\_\_\_\_\_\_\_\_\_ în perioada ............................. 2016**

În baza prevederilor contractului de prestare servicii de consultanţă şi asistenţă operaţională în domeniul securităţii (protecţia informaţiilor clasificate) nr. ..............din ..........2016 au fost efectuate următoarele activităţi:

1. Pregătit şi expediat corespondenţa conţinând \_\_\_ plicuri cu \_\_\_ documente, clasificate şi neclasificate, prin poşta militară.
2. Primit de la poşta militară şi înregistrat corespondenţa conţinând \_\_\_ plicuri cu \_\_\_ documente, clasificate şi neclasificate.
3. Prezentat corespondenţa clasificată primită la factorii decizionali, înregistrat şi diseminat conform rezoluţiilor.
4. Predat corespondenţa neclasificată la Registratura generală, înregistrat şi diseminat la structurile societăţii.
5. Acordat asistenţă de specialitate şi întocmit solicitare ...............................................;
6. Operat/scăzut din evidenţe documentele emise..........................................................;
7. Întocmit şi transmis la Oficiul pentru supravegherea secretelor de stat/SRI rezultatele măsurilor întreprinse ca urmare a controlului ............................;
8. Întocmit opisul documentelor referitoare la.
9. Întocmit solicitarea către ...............................;
10. Întocmit documentele necesare desfăşurării activităţilor structurii de securitate, astfel:
    1. Fişele posturilor personalului din structura de securitate;
    2. Normele privind protecţia informaţiilor clasificate;
    3. Ghidul de atribuire a nivelurilor de secretizare pentru informaţiile secrete de serviciu;
    4. Lista cu informaţiile secrete de serviciu deţinute de termenele de menţinere a acestora în nivelurile de clasificare;
    5. Ordinul de aprobare a Listei cu informaţiile secrete de serviciu deţinute de şi termenele de menţinere a acestora în nivelurile de clasificare.
    6. Procesul verbal de distrugere a ........................................;
    7. Procesul verbal de distrugere a suporţilor magnetici clasificaţi defecţi;
    8. Procesul verbal de distrugere a documentelor clasificate din anul 2015 care nu au făcut obiectul arhivării;
11. Întocmit şi transmis adresele de informare a.......................................;
12. Întocmit documentatia aferenta avizarii accesului la informatii clasificate pentru.....
13. Verificat şi avizat solicitările...................................;
14. Completat Lista centralizată a funcţiilor şi Lista/Evidenţa personalului care are acces la informaţii secrete de serviciu.
15. Acordat asistenţă de securitate privind completarea formularelor de acces la informaţii clasificate pentru.....................................;

**PRESTATOR BENEFICIAR**

DIRECTIA CONTROL SI SECURITATE

Dan Radu Septimiu Popa

**SECŢIUNEA IV**

# MODEL DE CONTRACT

# Pentru achiziţia de servicii:

**„*Servicii de consultanţă şi asistenţă operaţională în domeniul securităţii***

***(protecţia informaţiilor clasificate), inclusiv elaborarea Planurilor de securitate (PSO)***

***aferente infrastructurilor critice CTE Bucuresti Sud, CTE Grozavesti, CTE Progresu***

***si CTE Bucuresti Vest .*”**

Conţinutul clauzelor contractuale cuprinse in următoarele capitole este obligatoriu:

CAP. 3. OBIECTUL CONTRACTULUI

CAP. 4. PRETUL CONTRACTULUI

CAP. 5. DURATA CONTRACTULUI; TERMENE

CAP. 6. DOCUMENTELE CONTRACTULUI SI PROCEDURA DE ATRIBUIRE

CAP. 8. OBLIGAŢIILE PRESTATORULUI

CAP. 9. OBLIGAŢIILE BENEFICIARULUI

CAP.10. CONDITII DE PLATA

CAP.20. LEGEA APLICABILĂ CONTRACTULUI

DIRECTOR JURIDIC si ACHIZITII,

Flavius Cladoveanu

SERVICIUL JURIDIC

Mihai Volf

SERVICIUL ACHIZIŢII, Derulator contract,

Ioana Untilă Constantin Ganciu

BIROU CONTRACTE

Roxana Kedei